Diari Oficial de la Generalitat Valenciana


Sumari del DOGV 5095, del 19-09-2005 (2005/10893)

ORDE de 30 de juny de 2005, de la Conselleria de Cultura, Educació i Esport, per la qual es modifica l'autorització, en el nivell d'Educació Infantil, primer cicle, al centre docent privat Jesús Niño, de Burjassot (València).
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5095

Data del DOGV
:   19-09-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/10682


Data del document
:   30-06-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Burjassot
    * centre d'ensenyament
    * ensenyament privat

ORDE de 30 de juny de 2005, de la Conselleria de Cultura, Educació i Esport, per la qual es modifica l'autorització, en el nivell d'Educació Infantil, primer cicle, al centre docent privat Jesús Niño, de Burjassot (València). [2005/A10071]
  
L'expedient ha sigut iniciat a instància del representant de la titularitat del centre docent privat Jesús Niño, número de codi 60460738, situat als carrers Mestre Chapí, 28, i Espartero, 69, de Burjassot (València), el qual sol·licita la modificació de l'autorització en el nivell d'Educació Infantil, primer cicle, per tal de canviar l'ús d'una unitat per a xiquets de 0 a 1 any, que passarà a utilitzar-se per a xiquets de 2 a 3 anys.
  
Per Orde de la Conselleria de Cultura i Educació de 15 de juliol de 2002 (DOGV de 25.09.2002), el centre va ser autoritzat per a impartir l'Educació Infantil, primer cicle, amb 3 unitats i 41 llocs escolars, distribuïts en 1 unitat per a xiquets de 0 a 1 any, 1 unitat per a xiquets d'1 a 2 anys i 1 unitat per a xiquets de 2 a 3 anys, segons la configuració aprovada per la Resolució de la Direcció General de Centres Docents d'11 d'octubre de 2001.
  
Segons informe de 16 de juny de 2005, del Servici de Projectes i Construccions Educatives d'esta Conselleria s'utilitzen les mateixes instal·lacions que ja foren objecte d'informe favorable el 24 d'abril de 2001, i aprovades per Resolució de la Direcció General de Centres Docents, d'11 d'octubre de 2001, i que complixen els requisits exigits per a la configuració ara sol·licitada.
  
Tenint en compte que els requisits de titulació del professorat per a la configuració que ara se sol·licita son els mateixos que per a la configuració actualment autoritzada.
  
Vists la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.2002); el Reial Decret 1.318/2004, de 28 de maig (BOE de 29.05.2004), pel qual es modifica el Reial Decret 827/2003, de 27 de juny (BOE de 28.06.2003), pel qual s'establix el calendari d'aplicació de la nova ordenació del sistema educatiu, establida per la Llei Orgànica 10/2002; el Reial Decret 1.004/1991, de 14 de juny, (BOE de 26.06.1991), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria segona, punt 2, de la Llei Orgànica 10/2002, de 23 de desembre, de Qualitat de l'Educació, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar la modificació en el nivell d'Educació Infantil, primer cicle, al centre que a continuació s'indica en els termes que s'hi especifiquen, de conformitat amb la normativa vigent.
  
Centre: Jesús Niño.
  
Titular: Auxiliares de Jesús Maestro Divino.
  
Domicili: c/ Mestre Chapí, 28, i c/ Espartero, 69.
  
Localitat: Burjassot.
  
Província: València.
  
Codi: 71448168.
  
Modificació que s'autoritza:
  
- Una unitat d'Educació Infantil, primer cicle, per a xiquets de 0 a 1 any, passa a utilitzar-se per a xiquets de 2 a 3 anys, de manera que el centre queda configurat, en la seua totalitat, amb la següent composició:
  
- 3 unitats d'Educació Infantil, primer cicle, amb 53 llocs escolars, distribuïts de la següent manera:
  
· 1 unitat per a xiquets d'1 a 2 anys, amb 13 llocs escolars
  
· 2 unitats per a xiquets de 2 a 3 anys, amb 40 llocs escolars.
  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.
  
Disposició addicional única
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 30 de juny de 2005
  
El conseller de Cultura, Educació i Esport,
  
ALEJANDRO FONT DE MORA TURÓN